**LUG JOU MENING**

**Wysigingswetsontwerp op die Nasionale Gesondheidslaboratoriumdiens [B15-2017]**

Die Portefeuljekomitee oor Gesondheid nooi belangstellende individue en relevante belanghebbendes om skriftelike kommentaar in te dien en aan te dui of hulle daarin belang stel om ŉ mondelinge voorlegging te doen oor die **Wysigingswetsontwerp op die Nasionale Gesondheidslaboratoriumdiens [B15-2017].**

**Die doel van die wetsontwerp is om die Wet op die Nasionale Gesondheidslaboratoriumdiens, 2000, te wysig ten einde sekere uitdrukkings te omskryf en sekere omskrywings te wysig of te skrap; om die Wet op die Raamwerk vir Voorkeurverkrygingsbeleid, 2000, van toepassing te maak op die Nasionale Gesondheidslaboratoriumdiens; om die doelwitte en pligte van die Nasionale Gesondheidslaboratoriumdiens aan te pas; om die bestuurs- en finansieringsmeganisme van die Nasionale Gesondheidslaboratoriumdiens te versterk; en om voorsiening te maak vir aangeleenthede wat daarmee in verband staan.**

Die tale wat gebruik word vir die gedrukte media betreffende dié wetsontwerp is Engels, Afrikaans, isiXhosa, isiZulu, Siswati, isiNdebele, Sepedi, Setswana, Sesotho, Tshivenda en Xitsonga. Die advertensies om mense van die verskillende gemeenskappe uit te nooi is spesifiek in die tale wat in hul kiesdistrikte gepraat word.

Openbare verhore word gehou op 8 en 10 Augustus 2017 in die Parlement, Kaapstad.

Skriftelike voorleggings moet gerig word aan me Vuyokazi Majalamba en na die adres Portefeuljekomitee oor Gesondheid, 3de vloer, Pleinstraat 90, Kaapstad, 8000, e-pos aan vmajalamba@parliament.gov.za of faks na 086 694 3279, nie later nie as 28 Julie 2017. Buiten die skriftelike kommentaar, dui asseblief aan of jy daarin belang stel om ŉ mondelinge voorlegging te doen.

Afskrifte van die wetsontwerp is beskikbaar by me Vuyokazi Majalamba (021) 403 3770, selfoon 083 709 8522 of by [www.parliament.gov.za](http://www.parliament.gov.za)

**Uitgereik deur LP Dunjwa, me ML; Voorsitter van die Portefeuljekomitee oor Gesondheid.**